«Manchester Yunayted» jamoasining sobiq futbolchisi, ayni vaqtda jamoada murabbiy yordamchisi sifatida ishlayotgan Rayan Giggz o‘zining 9 yoshli o‘g‘lini bir vaqtlar kuchli futbolchi bo‘lganiga ishontira olmaganini tan oldi. «O‘g‘lim mening o‘yinlarimni ko‘rmaganidan xafa bo‘laman. U meni «Manchester Yunayted» uchun bir necha yil o‘ynagan xolos deb biladi. Uning sevimli futbolchisi – Neymar. Undan keyin esa Ronaldu va Messi. Men hech qachon o‘zimni maqtamaganman, ammo bir safar unga Messidan tezkorroq bo‘lganman dedim.U esa bunday javob qaytardi: «Yo‘q, unday bo‘lmagan. Hatto men ham sendan tezroq chopaman». Yana bir safar esa uni tutib oldim va dedim: «Televizordagi dadangni qara, mana uning gollaridan biri». U esa yuzini o‘girdiyu xonadan chiqib ketdi», — deya eslaydi Giggz.